
**24. mednarodna multikonferenca Informacijska družba 2021**
Institut »Jožef Stefan«, Jamova 39, [Ljubljana](http://www.visitljubljana.com/), [Slovenija](http://www.slovenia.info/?lng=2)

 **ETIKA V INFORMACIJSKI DRUŽBI**

© Matic Štojs / Shutterstock

**IJS - Ljubljana – Slovenija 6. oktober 2021**

# O konferenci

Konferenca je namenjena etiki v času informacijske družbe.

Po Rushworth Kidderju je etika "znanost o idealnem človeškem značaju" oziroma "znanost o moralni dolžnosti". Richard William Paul in Linda Elder definirata etiko kot "nabor konceptov in principov, ki nas vodijo glede primernega in neprimernega obnašanja". V času informacijske družbe pa vse kaže, da se stare norme podirajo, da je osnova uspešnega političnega delovanja čim bolj uspešno zavajanje množic preko socialnih omrežij in popolnoma pristranskih medijev. Kot da resnica, moralnost, etika ne bi več obstajali, oziroma so nepomembni.

Posebej se to kaže v odnosu do znanosti oziroma dejstev oz. resnice. Ali je cepljenje škodljivo ali koristno? Ali lahko nasprotniki cepljenja nekaznovano povzročajo škodo svojim otrokom in otrokom drugih? Ali je omejevanje resnice s strani tehnoloških gigantov kot Google ali Facebook omejevanje svobode, ali pa gre za omejevanje hujskanja množic in sovražnega govora?

Prispevke pošljite v okviru naslednjih tem:

* Etični kodeksi v računalništvu/informatiki
* Občutljivost univerzalne (filozofske) etike za digitalni svet
* Etična odgovornost IT strokovnjakov
* IT v službi zavajanja
* Etika v e-trgovanju
* Etika digitalnega sodišča
* Etičnost Googla in Facebooka
* Avtentičnost e-dokumentov v arhivih
* Etika in umetna inteligenca
* Etika v robotiki

[**http://is.ijs.si**](http://is.ijs.si) **is@ijs.si**

Poseben poudarek bi bil na aktualni temi: Etične smernice za zaupanja vredno Umetno inteligenco, na podlagi dokumenta Evropske komisije Ethics Guidlines for Trustworty AI, ki zajema ključna etična vprašanja Informacijske družbe.

Sočasno s konferenco bomo zbrali strokovna mnenja o etiki in predloge za izboljšanje. V skladu s pravili posveta v Državnem svetu **bomo vprašanja oziroma pobude posredovali Vladi Republike Slovenije in predsedniku Republike Slovenije.**

# Napotki avtorjem

Format prispevka je dostopen na internetni strani <https://is.ijs.si/?page_id=75>. Avtorji naj pošljejo prispevke z naslovom, elektronsko pošto in naslovom korespondenčne osebe v Wordu po elektronski pošti na naslov: is@ijs.si. Programski odbor bo pregledal in ocenil prispevke.

# Program konference

Predstavitve bodo organizirane v sekcijah glede na predstavitveno temo in jezik. Načeloma bodo predstavitve v istem jeziku kot objavljen prispevek. Uradna jezika konference sta slovenski in angleški. Čas posamezne predstavitve bo omejen na 10 do 20 minut (natančneje bo določen ob končnem urniku konference).

# Rok oddaje prispevka: 13. september 2021

**Programski odbor konference :**prof. dr. Marjan Krisper, mag. Franci Pivec, Niko Schlamberger

 **Vabljeni:** Računalniška združenja, SLAIS, Slovensko društvo INFORMATIKA, Društvo za poslovno etiko in etično voditeljstvo, Društvo T.G. Masaryk za filozofsko antropologijo, za etiko ter za humanistične in družbene vede, Društvo za tehnologijo, razvoj in socialno etiko, Est=Etika, Društvo za vzpodbujanje etike v prostoru, Društvo za razvoj humanistike, Društvo novinarjev Slovenije, Društvo katoliških pedagogov Slovenije, Društvo za teoretsko psihoanalizo Ljubljana

**Organizacijski odbor IS konference:**

Matjaž Gams, predsednik

Mitja Luštrek, Lana Zemljak, Vesna Koricki, Marjetka Šprah, Mitja Lasič, Blaž Mahnič, Jani Bizjak, Tine Kolenik

Dodatne informacije so na voljo na spletni strani <https://is.ijs.si>, e-mail is@ijs.si ali na tel.št.: 01 477 36 44, fax št.: 01 477 31 31.

[**http://is.ijs.si**](http://is.ijs.si) **is@ijs.si**

[**http://is.ijs.si**](http://is.ijs.si) **is@ijs.si**